钦定古今图书集成/明伦汇编/氏族典/第052卷 > 《廖用贤尚友录》 > 韦儁
## 钦定古今图书集成/明伦汇编/氏族典/第052卷 > 《廖用贤尚友录》 > 韦儁

按《魏书韦阆传》：“阆子范，范子儁，字颖超，早有学识，少
孤，事祖母以孝闻。性温和廉让，为州里所称。太和中，
袭爵，除荆州治中，转梁州宁朔府长史，还为太尉外
兵参军、本州中正，迁都水使者。所在有声。世宗崩，领
军于忠矫擅威刑，与左仆射郭祚、尚书裴植同时遇
害，时年五十七。儁与祚婚家，为忠所恶，故及于难。熙”
平元年，追赠中垒将军、洛州刺史，谥曰贞。